แบบรายงานสรุปผลการเข้ารับการอบรม
องค์การบริหารส่วนตำบลกะหรอ  อำเภอนบพิตำ  จังหวัดนครศรีธรรมราช
................................................
โครงการฝึกอบรม “พัฒนาองค์ความรู้ด้านการเบิกจ่ายเงิน ตามระเบียบกระทรวงมหาดไทยฉบับใหม่และในด้านสิทธิประโยชน์ขององค์กรปกครองส่วนท้องถิ่น” รุ่นที่ ๑ 
ชื่อ – สกุล  นางสาวจันทร์ทิพย์  ชัยชนะ  ตำแหน่ง หัวหน้าสำนักปลัด  สังกัด   อบต.กะหรอ
๑. จำนวนผู้เข้ารับการอบรมในครั้งนี้ :  จำนวน   ๑๕๐   คน
๒. ผู้เข้ารับการอบรมในครั้งนี้ :  จำนวน   ๑๕๐   คน  
๓. ระยะเวลาการอบรม  :   ระยะเวลา ๒ วัน ระหว่างวันที่ ๑๖ – ๑๗  กุมภาพันธ์ ๒๕๖๑  ตั้งแต่เวลา ๐๘.๓๐ น. – ๑๖.๓๐ น. 
๔. สถานที่อบรม :   โรงแรมเมืองลิกอร์  อำเภอเมือง จังหวัดนครศรีธรรมราช  จัดโดยมหาวิทยาลัยราชภัฏสวนสุนันทา
๕. วิทยากรให้ความรู้ :  
๕.๑ อาจารย์อุษณีย์  ทอย  นักวิชาการเงินและบัญชีชำนาญการ สำนักบริหารการคลังท้องถิ่น กรมส่งเสริมการปกครองท้องถิ่น
- การบริหารการเบิกจ่ายขององค์กรปกครองส่วนท้องถิ่น
- ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ แก้ไขเพิ่มเติมทุกฉบับ 
- หลักเกณฑ์การใช้จ่ายเงินสะสม และเงินทุนสำรองเงินสะสม
- ระเบียบกระทรวงมหาดไทย ว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.๒๕๖๐ 
- ระเบียบกระทรวงมหาดไทย ว่าด้วยการเบิกจ่ายค่าใช้จ่ายในการจัดงาน การจัดการแข่งขันกีฬา และการส่งนักกีฬาเข้าร่วมการแข่งขันกีฬาขององค์กรปกครองส่วนท้องถิ่น พ.ศ.๒๕๕๙ 
- ระเบียบกระทรวงมหาดไทย ว่าด้วยการเบิกจ่ายค่าวัสดุเครื่องแต่งกายของเจ้าหน้าที่ท้องถิ่น พ.ศ.๒๕๖๐ 



- หลักเกณฑ์การเบิกจ่ายเงินค่าจ้างเหมาบริการของ อปท.


- ระเบียบการะทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ และที่แก้ไขเพิ่มเติม
๖. เอกสารที่ได้รับจากการอบรม  : เอกสารประกอบการฝึกอบรม  จำนวน  ๒  เล่ม
๗. งบประมาณที่ใช้ไป : ค่าลงทะเบียน เป็นเงิน ๓,๙๐๐ บาท และค่าใช้จ่ายในการเดินทางไปราชการ จากองค์การบริหารส่วนตำบลกะหรอ
-๒-

๘. ได้รับความรู้อะไรจากเข้าอบรม ประชุม สัมมนา :

วันที่ ๑ ของการอบรม (วันที่ ๑๖ กุมภาพันธ์ ๒๕๖๑)  วิทยากร อ.อุษณีย์  ทอย

การบริหารการเบิกจ่ายขององค์กรปกครองส่วนท้องถิ่น

(1) การเบิกจ่ายเงิน : หน่วยงานผู้เบิก จะต้องจัดทำแผนการเบิกจ่ายเงินทุกสามเดือน ให้
กองคลังก่อนวันเริ่มต้นของแต่ละไตรมาส
(2) การขอเบิกเงินจากหน่วยงานคลังของ อปท.ตามงบประมาณรายจ่ายประจำปีใดให้เบิก
ได้แต่เฉพาะปีงบประมาณนั้น รวมทั้งเงินอุดหนุนที่รัฐบาลให้โดยระบุวัตถุประสงค์ ยกเว้น
· เงินที่ได้ขออนุมัติกันเงินที่ยังไม่ได้ก่อหนี้ผูกพันในปีงบประมาณนั้น 
· เงินที่ได้ก่อหนี้ผูกพันไว้ก่อนสิ้นปีงบประมาณ และได้รับอนุมัติจากผู้บริหารท้องถิ่นให้กันเงินไปจ่ายในปีงบประมาณถัดไป
· เงินอุดหนุนที่รัฐบาลให้ อปท.โดยระบุวัตถุประสงค์ ซึ่งเบิกจ่ายไม่ทันและได้บันทึกบัญชีไว้แล้ว
(3) การกันเงินกรณีมีหนี้ผูกพัน : รายจ่ายของปีงบประมาณได้มีการก่อหนี้ผูกพันไว้แล้ว 
แต่เบิกจ่ายไม่ทันภายใน ๓๐ กันยายน และผู้บริหารได้อนุมัติกันเงินไปเบิกปีงบประมาณถัดไปได้อีก ๑ ปี หากยังเบิกจ่ายไม่ทันอีก ให้ขอสภาฯ ขยายไปอีก ๖ เดือน 
(4) การกันเงินกรณีไม่ได้ก่อหนี้ผูกพัน : หมวดค่าครุภัณฑ์ ที่ดินและสิ่งก่อสร้าง อนุมัติกัน
เงินและขอขยายเวลาต่อสภาท้องถิ่น กรณี หากยังไม่ได้ดำเนินการให้ขอขยายเวลาการเบิกจ่ายต่อสภาท้องถิ่นได้ อีกหนึ่งปีงบประมาณ และในกรณีต้องการจะเปลี่ยนแปลงรายการที่ทำให้ ลักษณะ ปริมาณ คุณภาพเปลี่ยน หรือ เปลี่ยนแปลงสถานที่ ให้ขออนุมัติต่อสภาท้องถิ่น โดยให้ขออนุมัติทั้งเปลี่ยนแปลงและขยายเวลา
(5) ข้อกำหนดการจ่ายเงิน : 
· อปท.จะจ่ายเงิน หรือ ก่อหนี้ผูกพัน ได้แต่เฉพาะที่กฎหมาย ระเบียบ ข้อบังคับ หรือ หนังสือสั่งการของกระทรวงมหาดไทย 
· การจ่ายเงินจะต้องมีงบประมาณ
· กรณีที่ อปท.ใช้ข้อบัญญัติของปีที่ผ่านมา ให้เบิกจ่ายได้เฉพาะรายจ่ายหมวดเงินเดือนและค่าจ้างประจำ ค่าจ้างชั่วคราว ค่าตอบแทนใช้สอยและวัสดุ และค่าสาธารณูปโภค และจะต้องเป็นรายการและจำนวนเงินที่ปรากฏในงบประมาณที่ผ่านมาเท่านั้น
(ตามระเบียบ มท.ว่าด้วยวิธีการงบประมาณฯ ข้อ ๗)
(6) การเบิกเงินลักษณะค่าใช้จ่ายประจำและมีการเรียกเก็บเป็นงวด ๆ ให้ถือว่าค่าใช้จ่าย
นั้นเกิดขึ้นเมื่อ อปท.ได้รับแจ้งให้ชำระหนี้ ไม่ถือเป็นค่าใช้จ่ายค้างเบิกข้ามปี เช่น ค่าเช่าบ้าน ค่าน้ำ ค่าไฟฟ้า ค่าโทรศัพท์ ฯลฯ 
(7) การเบิกจ่ายเงินค่าเช่าบ้าน  ให้เบิกจ่ายจากงบประมาณรายจ่ายประจำปีงบประมาณที่
ได้รับแบบ ๖๐๐๖ และให้เบิกจ่ายตามหนังสือ ที่ มท ๐๘๐๘.๒/ว ๕๘๖๒ ลงวันที่ ๑๒ ตุลาคม ๒๕๕๙ เรื่องหลักเกณฑ์และวิธีการเกี่ยวกับการเบิกจ่ายเงินค่าเช่าบ้านของข้าราชการส่วนท้องถิ่น (ตามหลักเกณฑ์ ข้อ ง. การเบิกจ่ายเงินข้อ ๗)
-๓-


(๘) รายจ่ายตามระเบียบฯข้อ ๕๖ ระบุว่า ค่าใช้จ่ายที่เป็นรายจ่ายประจำเกิดขึ้นปีใดให้เบิกจากงบประมาณรายจ่ายปีนั้นไปจ่าย ถ้ากรณียืมเงินงบประมาณสำหรับรายการที่ได้ตั้งไว้แล้ว ถ้าจะต้องจ่ายติดต่อคาบเกี่ยวถึงปีงบประมาณใหม่ให้ยืมเงินไปทดรองจ่ายสำหรับระยะเวลาของปีงบประมาณใหม่ โดยให้ถือเป็นรายจ่ายของปีที่ยืมเงิน สำหรับรายการต่อไปนี้


- ค่าใช้จ่ายในการเดินทางไปราชการ ไม่เกิน ๖๐ วัน


- ปฏิบัติราชการอื่น ๆ ไม่เกิน ๑๕ วัน 

(๙) ระเบียบ ฯ เดินทางไปราชการ พ.ศ.๒๕๕๙ กรณีที่ใช้เงินส่วนตัวทดรองจ่ายไปราชการ 

แล้วมาเบิกจ่าย  การเบิกเงินผู้เบิกต้องยื่นรายงานการเดินทาง  พร้อมใบสำคัญรับเงินต่อ อปท.
ต้น สังกัด ภายใน ๑๕ วัน นับแต่วันที่กลับมาถึงที่พัก/สำนักงาน


- กรณีการยืมเงินงบประมาณ เพื่อเดินทางไปราชการ เอกสารประกอบการเบิกจ่าย ดังนี้ (๑) คำสั่งอนุมัติให้เดินทางไปราชการ (๒) สัญญายืมเงิน (๓) ประมาณการค่าใช้จ่ายในการเดินทางไปราชการ (ประกอบด้วย ค่าเบี้ยเลี้ยง,ค่าที่พัก,ค่าพาหนะและค่าใช้จ่ายที่จำเป็นเกี่ยวเนื่องในการเดินทางไปราชการ) 





(๑๐)  ในกรณีที่ไม่ได้ตั้งงบประมาณรายจ่าย ค่าใช้จ่ายในการเลือกตั้งไว้ ห้าม จ่ายจากเงินสะสม ให้ดำเนินการโอนงบประมาณตามระเบียบฯวิธีการงบประมาณ 

(๑๑) เงินทุนสำรองเงินสะสม
- จะใช้จ่ายได้ในกรณี ที่เงินสะสมไม่เพียงพอต่อการบริหาร โดยให้สภาท้องถิ่นเห็นชอบ  
   และเสนอให้ผู้ว่าราชการจังหวัดอนุมัติ
-  เงินทุนสำรองเงินสะสมเกินร้อยละ ๒๕ ของงบประมาณรายจ่าย  ต้องเสนอให้สภา  
   ท้องถิ่นเห็นชอบ

(๑๒) ระเบียบฯ ข้อ ๘๘ งบประมาณประจำปีมีผลบังคับใช้แล้ว ในระยะ ๓ เดือนแรกรายได้ยังไม่ได้เข้ามาหรือมีไม่เพียงพอ ให้ยืมเงินสะสมไปทดรองจ่ายไปพลางก่อน 

(๑๓) ระเบียบฯ ข้อ ๘๙ การจ่ายขาดเงินสะสม  ขออนุมัติจากสภาท้องถิ่น ดำเนินการโครงการที่อยู่ในอำนาจหน้าที่ ด้านบริการชุมชนและสังคม หรือในกรณีจำเป็นเร่งด่วน และห้ามนำเงินสะสมไปจัดซื้อครุภัณฑ์ไม่จำเป็นเร่งด่วน 

(๑๔) ตามหนังสือด่วนที่สุด ที่ มท ๐๘๐๘.๒/ว ๗๒๗๒ ลว.๒๖ ธ.ค.๖๐  
งบประมาณปี ๒๕๖๑ สรุปสาระสำคัญ คือ


- ปฏิบัติตามระเบียบฯข้อ ๘๙ 


- ควรสำรองเงินสะสมไว้ ก่อนจะนำเงินสะสมไปใช้ โดยสำรองเงินสะสมไว้  คือ ค่าใช้จ่ายด้านบุคลากร โดยคำนวณจากฐานเงินเดือน ค่าจ้างบุคลากรท้องถิ่น ประมาณ ๖ เดือน , รายจ่ายประจำที่จะต้องจ่ายให้ประชาชน เช่น เบี้ยยังชีพผู้สูงอายุ เบี้ยความพิการ และผู้ป่วยเอดส์ และกรณีสาธารณภัย สำรองไว้ ๑๐% 


- ให้ความสำคัญกับโครงการ 
- ด้านโครงการพัฒนาด้านโครงสร้างพื้นฐาน เช่น ก่อสร้างถนน ก่อสร้างระบบระบายน้ำ ฯลฯ 
-๔-

- ด้านโครงการพัฒนาด้านแหล่งน้ำเพื่ออุปโภค บริโภคและน้ำเพื่อการเกษตร เช่น สร้าง/ซ่อมแซมระบบประปา ฯลฯ




- การพัฒนาตลาดท้องถิ่น เช่น การจัดให้มีหรือปรับปรุงตลาดของ อปท.



- ด้านการส่งเสริมพัฒนาคุณภาพชีวิต 



- ด้านการศึกษา เช่น การปรับปรุงอาคารสถานศึกษา ฯลฯ 



- ด้านการสนับสนุนการดำเนินงานตามหลักปรัชญาเศรษฐกิจพอเพียง 



- ด้านสนับสนุนการท่องเที่ยวในเขต อปท.
*****การดำเนินโครงสร้างพื้นฐาน การกีฬาหรือการจัดหาวัสดุ อุปกรณ์เพื่อการศึกษา หรือพัฒนาคุณภาพชีวิต ขอให้ อปท.ให้ความสำคัญกับการใช้ยางพาราเป็นส่วนประกอบตามนโยบายรัฐบาลด้วย****


(๑๖)   การตั้งงบประมาณกรณีสาธารณภัย


- ต้องตั้งงบประมาณเงินสำรองจ่ายให้เพียงพอต่อการเผชิญเหตุสาธารณภัย


- ใช้เพื่อกรณีฉุกเฉินที่มีสาธารณภัยเกิดขึ้น


- บรรเทาปัญหาความเดือดร้อนของประชาชนเป็นส่วนรวมเท่านั้น


- อำนาจอนุมัติให้ใช้จ่ายเป็นอำนาจของผู้บริหารท้องถิ่น

(๑๗) ภัยพิบัติ : ประกาศเขตการให้ความช่วยเหลือผู้ประสบภัย , ประกาศเขตฯก่อนให้ความช่วยเหลือ

(๑๘) สาธารณภัย : หมายความว่า อัคคีภัย วาตภัย อุทกภัย ภัยแล้ง โรคระบาดในมนุษย์,สัตว์ ,พืช ตลอดจนภัยอื่น ๆ อันมีผลกระทบต่อสาธารณชน และสามารถใช้เงิน อปท.ไม่ต้องมีประกาศภัย

(๑๙) การใช้จ่ายเงินกรณีสาธารณภัย 


- งบประมาณ อปท. จะเบิกจ่ายจากงบกลาง  ดำเนินการได้ก่อนเกิดเหตุ ขณะเกิดเหตุ และหลังเกิดเหตุ


- เงินสะสม  จะจ่ายได้ในกรณีสาธารณภัยฉุกเฉิน  ดำเนินการได้ขณะเกิดเหตุ 

วันที่ ๒ ของการอบรม (วันที่ ๑๗ กุมภาพันธ์ ๒๕๖๑)  วิทยากร อ.อุษณีย์  ทอย
ระเบียบ มท.ว่าด้วยการเบิกจ่ายค่าใช้จ่ายในการจัดงาน การจัดการแข่งขันกีฬาและการส่งนักกีฬาเข้าร่วมการแข่งขันกีฬาของ อปท. พ.ศ.๒๕๕๙
(1) อบต.ตั้งงบประมาณไม่เกินร้อยละ ๕ ของรายได้จริงในปีงบประมาณที่ผ่านมาไม่รวมเงิน
อุดหนุนที่รัฐบาลจัดสรรให้ แต่กรณีที่มีความจำเป็นต้องใช้งบประมาณเกินอัตราที่กำหนด ให้ขออนุมัติ ผวจ.เป็นรายกรณีก่อนการดำเนินการ แต่จะต้องไม่เกิน ๑ เท่าและให้ระบุเหตุผลความจำเป็นเพื่อประกอบการพิจารณาด้วย
(2) ค่าอาหาร , อาหารว่างและเครื่องดื่ม ยกเว้นการจัดซื้อ/จัดจ้าง ตาม นส.ว ๒๒๒๔ ลว. 
๑๙ ต.ค.๖๐ สามารถยืมเงินได้ และส่งใช้เงินยืมให้แนบหลักฐาน คือใบเสร็จรับเงิน โดยระบุรายละเอียดว่าได้ตรวจนับครบถ้วน ถูกต้องแล้ว และให้แนบรายชื่อผู้เข้าร่วมกิจกรรมด้วย
-๕-

(3) โครงการที่ อปท.ดำเนินการ มีหน้าที่ในการบำรุง รักษา อนุรักษ์ จารีตประเพณี ต้อง
นำมาคิดคำนวณร้อยละของค่าใช้จ่ายในการจัดงาน ตามระเบียบฯที่กำหนด แต่ถ้าเป็นโครงการที่ อปท.ดำเนินการตามอำนาจหน้าที่ เช่น โครงการกำจัดขยะ หรือโครงการกำจัดผักตบชวา ฯลฯ ไม่นำมาคิดคำนวณร้อยละของค่าใช้จ่ายในการจัดงาน
(4) ค่าใช้จ่ายในการจัดงาน โครงการที่ดำเนินการ 
- ต้องอยู่ในอำนาจหน้าที่ตาม พ.ร.บ.จัดตั้ง หรือที่มีกฎหมายอื่นให้อำนาจ เช่น พ.ร.บ.กระจายแผนฯ
- ต้องกำหนดวัตถุประสงค์ก่อนเป็นหลัก จึงจะมากำหนดกิจกรรมให้สอดคล้องกับวัตถุประสงค์
- กิจกรรมที่กำหนด ต้องเป็นกิจกรรมเพื่อประชาชนส่วนใหญ่ในพื้นที่ เช่น กิจกรรมให้ความรู้ ฯลฯ 

(๕) ค่าใช้จ่ายพิธีทางศาสนา : เบิกได้เท่าที่จ่ายจริงไม่เกิน ๓๐,๐๐๐ บาท (ครั้งเดียว) คือ ถ้ามีการจัดงาน ๓ วัน ให้เบิกได้ ๑ วัน คือวันที่จัดงานเป็นหลักเท่านั้น ค่าใช้จ่ายพิธีทางศาสนา ให้รวมถึง ค่าปัจจัยพระ , สังฆทาน , ค่าดอกไม้ ธูปเทียน , ค่าอาหารถวายพระ ฯลฯ 

(๖) โครงการจัดงานวันเด็ก  ควรจัดเป็นซุ้มกิจกรรม และเด็กได้ประโยชน์อะไรจากกิจกรรมแต่ละซุ้ม

(๗) หลักการเขียนโครงการแข่งขันกีฬา   วัตถุประสงค์ของโครงการ



- ส่งเสริมและพัฒนาเด็กและเยาวชนให้มีทักษะด้านการกีฬา


- กิจกรรมส่งเสริมความรู้ รักสามัคคี


- กิจกรรมที่ส่งเสริมและสนับสนุนการมีส่วนร่วมของประชาชน
และสุดท้าย มีการตอบข้อซักถาม

๙. ความรู้ที่ได้นำไปปฏิบัติในตำแหน่งหน้าที่อย่างไร :

  - สามารถนำความรู้ที่ได้รับจาการฝึกอบรม มาปฏิบัติงานภายในองค์การบริหารส่วนตำบลกะหรอได้อย่างถูกต้อง และเป็นไปตามระเบียบหรือกฎหมายที่เกี่ยวข้อง
๑๐. ปัญหา/อุปสรรคที่เจอจากการอบรม  :

-
๑๑. ความต้องการสนับสนุนจากผู้บังคับบัญชา  :

...........................................................................(ไม่มี).............................................................
๑๑. ข้อเสนอแนะ  :

ควรให้บุคลากรในองค์การบริหารส่วนตำบลกะหรอ เข้ารับการฝึกอบรมหลักสูตรในลักษณะเช่นนี้อย่างต่อเนื่อง




(ลงชื่อ)..........................................ผู้รายงาน




       (นางสาวจันทร์ทิพย์  ชัยชนะ)




            หัวหน้าสำนักปลัด 
